NACRT PRIJEDLOG ZA OPĆINSKO VIJEĆE 

Općinsko  vijeće Općine Poličnik na svojoj XX. sjednici održanoj  XXYY 2026. godine, na temelju članka 98. stavka 1. Zakona o komunalnom gospodarstvu („Narodne novine“ broj  NN 68/18, 110/18, 32/20) i članka  32.  Statuta Općine Poličnik („Službeni glasnik Općine Poličnik“,  broj 02/18, 03/18, 145/18, 03/20, 01/21 i 15/21) donosi


O D L U K U
o vrijednosti boda komunalne naknade


Članak 1.
Vrijednost boda komunalne naknade (B) za 2027. godinu iznosi 0,72 eura po četvornom metru (m2).

Vrijednost boda komunalne naknade (B) određuje se mjesečno u visini od 0,06 eura po četvornom metru (m2) nekretnine, odnosno godišnje u visini od 0,72 eura po četvornom metru (m2).

Članak 2.
Vrijednost boda iz članka 1. ove Odluke jednaka je mjesečnoj visini komunalne naknade po m2 korisne površine stambenog prostora u prvoj zoni Općine Poličnik za obračun komunalne naknade. 

Članak 3.
Danom stupanja na snagu ove Odluke prestaje važiti Odluka o vrijednosti boda za izračun komunalne naknade („Službeni glasnik Općine Poličnik“ broj 18/25).


Članak 4.
Ova Odluka objaviti će se u „Službenom glasniku Općine Poličnik“, a stupa na snagu od  01. siječnja 2027. godine.

O B R A Z L O Ž E N J E

Pravno uporište za donošenje ovakve Odluke je članak 98. stavak 1. Zakona o komunalnom gospodarstvu („Narodne novine“ broj 68/18, 110/18, 32/20, 145/24).

Općina Poličnik predlaže povećanje boda komunalne naknade s ciljem osiguravanja stabilnog i održivog financiranja nužnih komunalnih djelatnosti i ulaganja.

Komunalna naknada prihod je koji se koristi za financiranje održavanja i izgradnje komunalne infrastrukture, te obzirom na povećanje troškova izgradnje i održavanje komunalne infrastrukture predlaže se povećanje boda komunalne naknade za sve objekte u Općini za 11,11% tj. sa godišnjeg iznosa od 0,648 eura/m2 na godišnji iznos od 0,72 eura/m2.

Povećanjem boda komunalne naknade, osigurava se nastavak redovitog održavanja komunalne infrastrukture, stvaraju se uvjeti za kvalitetnije održavanje komunalne infrastrukture ulaganja u uređenje javnih prostora i poboljšanje komunalnih usluga, povećava se sigurnost, kvaliteta života i atraktivnost Općine za stanovnike i poduzetnike.

Naglašavamo da se sredstva prikupljena od komunalne naknade koriste strogo namjenski, što znači da će svako povećanje direktno doprinijeti poboljšanju tj. održavanju komunalnih uvjeta na području Općine Poličnik.

Slijedom navedenog, predlaže se Općinskom vijeću donošenje predložene Odluke o vrijednosti boda komunalne naknade u predloženom tekstu.

Primjer utjecaja povećanja komunalne naknade na godišnjoj razini za:

a) stambeni objekt veličine 100m2:
	- prije povećanja 48,60 eura/godišnje
	- nakon povećanja 54,00 eura/godišnje

b) proizvodni objekt veličine 1.000m2
	-prije povećanja 3.240,00 eura/godišnje
	-nakon povećanja 3.600,00 eura/godišnje

c) trgovački objekt veličine 1.000m2
	-prije povećanja 6.480,00 eura/godišnje
	-nakon povećanja 7.200,00 eura/godišnje

d) zemljište koje se koristi za poslovne svrhe/proizvodna djelatnost/ 1.000m2
	- prije povećanja 324,00 eura/godišnje
	- nakon povećanja 360,00 eura/godišnje

e) zemljište koje se koristi za poslovne svrhe/trgovačka djelatnost/ 1.000m2
	prije povećanja 648,00 eura/godišnje
[bookmark: _GoBack]	- nakon povećanja 720,00 eura/godišnje

